**BUTO PIRKIMO-PARDAVIMO SUTARTIS**

Vilnius, du tūkstančiai dvidešimt \_\_\_\_\_\_ metų rugpjūčio mėnesio \_\_\_\_\_\_\_\_\_\_\_\_\_\_\_\_\_\_\_\_ diena

**1. SUTARTIES ŠALYS**

**LIETUVOS RESPUBLIKA**, kodas 111105555, atstovaujama **valstybės įmonės Turto banko**, įmonės kodas 112021042, buveinės adresas: Vilniaus m. sav., Vilniaus m., Kęstučio g. 45, duomenys apie juridinį asmenį kaupiami ir saugomi Juridinių asmenų registre, registro tvarkytojas: VĮ Registrų centro Vilniaus filialas, atstovaujamo\_\_\_\_\_\_\_\_\_\_\_, asmens kodas\_\_\_\_\_\_\_\_\_, kurio asmens tapatybė nustatyta pagal Lietuvos Respublikos asmens tapatybės kortelę/pasą Nr.\_\_\_\_\_\_\_\_\_, išd. \_\_\_\_\_\_\_\_\_, veikiančio pagal 202X m. \_\_\_\_\_\_\_\_\_d. \_\_\_\_\_\_\_\_notaro biuro notaro (-ės) \_\_\_\_\_\_\_\_\_\_ patvirtintą įgaliojimą, notarinio registro Nr.\_\_\_\_\_, toliau vadinamas **PARDAVĖJU**,

ir

\_\_\_\_\_\_\_\_\_\_\_\_\_\_\_, asmens kodas \_\_\_\_\_\_\_\_\_\_\_\_, asmens tapatybė nustatyta pagal notarui pateiktą Lietuvos Respublikos asmens tapatybės kortelę/pasą Nr. \_\_\_\_\_\_\_\_\_, išd. \_\_\_\_\_\_, deklaruota gyvenamoji vieta\_\_\_\_\_\_\_\_\_\_\_, toliau vadinamas **PIRKĖJU**,

**PARDAVĖJAS** ir **PIRKĖJAS** bendrai vadinami **Šalimis**,

atsižvelgdamos į tai, kad **PIRKĖJAS** tapo valstybės įmonės Turto banko organizuoto žemiau nurodyto turto viešo aukciono, vykdyto pagal LR Vyriausybės 2014-10-28 nutarimu Nr. 1178 patvirtintą Valstybės ir savivaldybių nekilnojamųjų daiktų pardavimo viešame aukcione tvarkos aprašą, valstybės įmonės Turto banko generalinio direktoriaus 202X-XX-XX įsakymą Nr. \_\_\_\_\_ Dėl valstybės nekilnojamojo turto viešo elektroninio aukciono sąlygų tvirtinimo, laimėtoju (20XX m. \_\_\_\_ d. aukciono Nr. \_\_\_\_\_\_\_\_), susitarė ir sudarė šią **Sutartį**.

**2. PIRKIMO - PARDAVIMO OBJEKTAS**

2.1. Šia Sutartimi **PARDAVĖJAS** parduoda, o **PIRKĖJAS** asmeninės nuosavybės teise perka **Butą/Patalpą - Butą**,unikalus Nr. \_\_\_\_\_\_\_\_\_\_, esantį \_\_\_\_\_\_\_\_\_\_\_, toliau vadinamą - Turtas, kuris nuosavybės teise priklauso Lietuvos Respublikai, o jį patikėjimo teise valdo valstybės įmonė Turto bankas pagal XXXX-XX-XX perdavimo-priėmimo aktą, Nr. \_\_\_\_\_\_\_\_\_.

2.2. Nekilnojamojo turto registro duomenys, charakterizuojantys Turtą, nurodyti vadovaujantis 2021-08-09 Valstybės įmonės Registrų centro \_\_\_\_\_\_\_\_ teritorinio registratoriaus atliktu duomenų sandoriui patikslinimu, užsakymo Nr. \_\_\_\_\_\_\_\_\_\_:

|  |
| --- |
| Nekilnojamo turto registre registruojant turtą suteiktas registro įrašo Nr. |
| Adresas |
| Nekilnojamas daiktas |
| Pastatas, kuriame yra patalpa |
| Unikalus Nr. |
| Paskirtis |
| Pažymėjimas plane |
| Daikto istorinė kilmė |
| Statybos pradžios metai |
| Statybos pabaigos metai |
| Baigtumo procentas |
| Fizinio nusidėvėjimo procentas |
| Bendras plotas |
| Tūris |
| Vidutinė rinkos vertė |
| Vertės nustatymo data |
| Kadastro duomenų fiksavimo data |
| Daikto priklausiniai iš kito registro |
| Daikto priklausiniai iš to paties registro |
| Nuosavybė |
| Valstybės ir savivaldybių žemės patikėjimo teisė |
| Kitos daiktinės teisės |
| Juridiniai faktai |
| Žymos |
| Teritorijos, kuriose taikomos specialiosios žemės naudojimo sąlygos |
| Daikto registravimas ir kadastro žymos |
| Registro pastabos |

**3. PARDAVIMO KAINA IR ATSISKAITYMAI**

3.1. **PARDAVĖJAS** Turtą parduoda **PIRKĖJUI** už**\_\_\_\_\_\_\_\_\_\_ Eur (suma žodžiais)** kainą.Šalių susitarimu, Turto kaina sumokama tokia tvarka:

3.2. Šalių susitarimu, Turto kaina sumokama tokia tvarka:

3.2.1. Turto kainos dalį, lygią **\_\_\_\_\_\_\_\_\_\_ Eur (suma žodžiais) PIRKĖJAS** sumokėjo **PARDAVĖJUI** 202X-XX-XX mokėjimo nurodymu į **PARDAVĖJO** sąskaitą Nr. LTXX XXXX XXXX XXXX XXXX, esančią AB SEB banke (pagrindas: 202X-XX-XX AB SEB banko patvirtinimas apie lėšų įskaitymą į kliento sąskaitą, patvirtinimo Nr. RO\_\_\_\_\_\_\_) kaip aukciono dalyvio garantinį įnašą, kuris įskaitomas kaip dalis **PIRKĖJO** mokėtinos Turto kainos pagal šią Sutartį;

3.2.2. Likusią Turto kainos dalį, lygią **\_\_\_\_\_\_\_\_\_\_ Eur (suma žodžiais)**, **PIRKĖJAS** įsipareigoja sumokėti pavedimu į **PARDAVĖJO** nurodytąsąskaitą Nr.LTXX XXXX XXXX XXXX XXXX, esančią AB SEB banke, per **10 (dešimt) kalendorinių dienų** nuo šios Sutarties pasirašymo dienos.

3.3. **PARDAVĖJAS** patvirtina, kad Turto kainos dalį, nurodytą šios Sutarties 3.2.1 punkte, gavo iki šios Sutarties pasirašymo.

3.4. Šalys susitaria, jog Turto perdavimo-priėmimo aktas bus pasirašomas per 5 (penkias) darbo dienas nuo visiško atsiskaitymo pagal šią Sutartį dienos. **PIRKĖJAS** įsipareigoja per šiame punkte nurodytą terminą atvykti pas **PARDAVĖJĄ** ir pasirašyti Turto perdavimo-priėmimo aktą (aktas notariškai netvirtinamas). Galutinis atsiskaitymas pagal šią Sutartį bus patvirtinamas Šalių pasirašytame minėtame Turto perdavimo-priėmimo akte, kurį **PIRKĖJAS** pateiks registruoti Nekilnojamojo turto registrui.

**4. PIRKĖJO ĮSIPAREIGOJIMAI, PAREIŠKIMAI IR PATVIRTINIMAI**

4.1. **PIRKĖJAS** įsipareigoja:

4.1.1. savo sąskaita sumokėti visas su Turto perleidimu (duomenų tikslinimo iš Nekilnojamojo turto registro, būtino šios Sutarties sudarymui, užsakymas, Sutarties notarinis patvirtinimas, Sutarties registravimas Nekilnojamojo turto registre ir kt.), susijusias išlaidas;

4.1.2. savo sąskaita apmokėti visas Turto išlaikymo, komunalinių paslaugų ir kitas išlaidas, atsiradusias nuo jo perdavimo **PIRKĖJUI** dienos;

4.1.3. per 5 (penkias) darbo dienas nuo to momento, kai **PIRKĖJAS** sumoka visas pagal šią Sutartį priklausančias mokėti sumas, atvykti pasirašyti su **PARDAVĖJU** Turto perdavimo-priėmimo aktą;

4.1.4. per vieną mėnesį nuo Turto perdavimo dienos įregistruoti Nekilnojamojo turto registre nuosavybės teisę į Turtą.

4.2. **PIRKĖJAS** pareiškia ir patvirtina, kad:

4.2.1. **PIRKĖJAS** atliko visus veiksmus, būtinus Sutarties tinkamam sudarymui, įvykdymui ir savo teisių ir teisėtų interesų apsaugojimui;

4.2.2. notaras, kuris tvirtina šią Sutartį, prieš pasirašant ją, papildomai supažindino **PIRKĖJĄ** su informacija apie Turto teisinį statusą (būklę), nurodyta Nekilnojamojo turto registre Hipotekos registre, Turto arešto aktų registre, jog Turtas neperleistas, neperduotas naudoti pagal panaudą, neišnuomotas, neįkeistas, jam neuždėti draudimai, neareštuotas, trečiųjų asmenų teisių ir/ar pretenzijų į jį nėra. Jokių sąlyginių ar kitokių susitarimų dėl jo disponavimo su trečiaisiais asmenimis nėra sudaryta, valdymas, naudojimas ir disponavimas juo nėra teisiškai apribotas, kitokių teisinių suvaržymų nėra nustatyta;

4.2.3. su Turto nuosavybės dokumentais susipažino, jokių pretenzijų dėl jų neturi;

4.2.4. yra finansiškai pajėgus, nėra sudaryta jokių sandorių bei nėra kitų teisinių kliūčių tinkamam įsipareigojimų pagal šią Sutartį įvykdymui;

4.2.5. **PARDAVĖJAS** pardavė tinkamos kokybės Turtą, jis turėjo galimybę susipažinti su perkamo Turto technine, teisine būkle ir žino, kad turtas parduodamas esamos fizinės ir funkcinės būklės. Dėl jų jokių pretenzijų neturi. **PIRKĖJAS** patvirtina, kad su Turto centrinio duomenų banko išrašu yra susipažinęs;

4.2.6. **PIRKĖJUI** yra žinoma, kad, vadovaujantis Lietuvos Respublikos civilinio kodekso 6.333 str. 2 d., **PARDAVĖJAS** neprivalo garantuoti, kad nėra paslėptų parduodamo Turto trūkumų, jeigu apie juos **PIRKĖJAS** žino arba jie yra tiek akivaizdūs, kad bet koks atidus **PIRKĖJAS** būtų juos pastebėjęs be jokio specialaus tyrimo;

4.2.7. **PIRKĖJUI** yra žinoma, kad po nuosavybės teisės į Turtą įsigijimo, jam kartu su kitų patalpų savininkais bendrosios dalinės nuosavybės teise priklausys pastato, kuriame yra Turtas (toliau Sutartyje - Pastatas), bendro naudojimo patalpos, pagrindinės Pastato konstrukcijos, bendrojo naudojimo mechaninė, elektros, sanitarinė-techninė ir kitokia įranga, jis kartu su kitais patalpų savininkais privalės proporcingai savo daliai apmokėti išlaidas Pastatui išlaikyti ir išsaugoti, mokėti mokesčius, rinkliavas ir kitas įmokas, taip pat reguliariai daryti atskaitymus kaupti lėšas, kurios bus skiriamos Pastatui atnaujinti;

4.2.8. **PIRKĖJUI** yra žinoma, jog pagal Lietuvos Respublikos statybos įstatymo 51 straipsnį parduodant Turtą, **PARDAVĖJAS** privalo pateikti Turto energinio naudingumo sertifikatą, kurio galiojimo laikas turi būti ne ilgesnis kaip 10 metų. Atsižvelgdamas į tai, **PARDAVĖJAS** įvykdė pareigą atlikti Turto energinio naudingumo sertifikavimą ir pateikė Pastato, kuriame yra Turtas, energinio naudingumo sertifikatą;

4.2.9. **PIRKĖJAS** patvirtina, kad jam yra žinoma ir suprantama, kad Turtas parduodamas esamos būklės ir valstybės įmonė Turto bankas neįsipareigoja iškraustyti Turte esančių daiktų. **PIRKĖJAS** įsipareigoja savo lėšomis ir savo rizika išspręsti iškraustymą Turte esančių daiktų;

4.2.10. **PIRKĖJAS** patvirtina, kad nėra sudaręs santuokos;

4.2.11. **PIRKĖJUI** yra žinoma, kad XXXX-XX-XX yra sudaryta daugiabučio namo kreditavimo sutartis Nr. \_\_\_\_\_\_\_ ir įsipareigoja vykdyti visas prievoles, kylančias iš šios sutarties.

**5. PARDAVĖJO ĮSIPAREIGOJIMAI, PAREIŠKIMAI IR patvirtinimai**

5.1. **PARDAVĖJAS** pareiškia ir garantuoja, kad:

5.1.1. parduodamas Turtas yra niekam neperleistas, neįkeistas, neareštuotas, nesuteiktas panaudai tretiesiems asmenims, neišnuomotas, nėra suteikta jokių kitų teisių į jį ir nėra pagrindo tokioms teisėms atsirasti ateityje, jis nėra įneštas į jungtinę veiklą su trečiaisiais asmenimis, nėra sudaryti jokie ateities sandoriai dėl jo panaudos, įkeitimo, perleidimo ir kt., jo atžvilgiu nėra jokių draudimų, ribojančių nuosavybės ar naudojimo teisę, taip pat nėra jokio trečiųjų asmenų turto. Perleidus nuosavybės teisę Turto **PIRKĖJUI**, **PARDAVĖJAS** neįsipareigoja iškraustyti jame esančių daiktų;

5.1.2. Turtas nėra teisminio ginčo objektas. Teisė disponuoti Turtu neatimta ir neapribota. Nėra jokių viešosios teisės pažeidimų ar apribojimų, kurie galėtų turėti įtakos **PIRKĖJO** nuosavybės teisei į Turtą. Tretieji asmenys neturi jokių teisių ar pretenzijų į Turtą. **PARDAVĖJAS** patvirtina, kad pardavus Turtą, nei **PARDAVĖJUI**, nei tretiesiems asmenims neliks jokių neįregistruotų ir įregistruotų teisių į Turtą. **PARDAVĖJAS** patvirtina, kad nėra asmenų, kurie pagal įstatymus ar sutartis išsaugo teisę naudotis Turtu, pasikeitus Turto savininkui;

5.1.3. **PARDAVĖJAS** turi nuosavybės teises įrodančius ir visus kitus būtinus dokumentus šiai Sutarčiai sudaryti ir įvykdyti reikiamas teises. Nėra jokių priežasčių, kurios darytų šią Sutartį neteisėtą ir negalimą sudaryti bei įvykdyti. **PARDAVĖJAS** nėra prisiėmęs jokių su parduodamu Turtu susijusių įsipareigojimų;

5.1.4. visi su Turtu susiję mokesčiai ir mokėjimai, susidarę iki šios Sutarties pasirašymo yra sumokėti. Paaiškėjus nesumokėtiems minėto pobūdžio mokesčiams ir mokėjimams, susidariusiems iki nuosavybės teisės perėjimo į juos dienos, **PARDAVĖJAS** per septynias kalendorines dienas nuo **PIRKĖJO** ar atitinkamų institucijų pareikalavimo privalo apmokėti šiuos mokesčius savo lėšomis;

5.1.5. ši Sutartis neprieštarauja **PARDAVĖJO** teisėms bei teisėtiems interesams, kad Sutarties pasirašymo metu galioja visi teisės aktų nustatyti ir šiam sandoriui sudaryti reikalingi įgalinimai ir patvirtinimai;

5.1.6. **PARDAVĖJAS** atliko visus teisinius veiksmus, būtinus šios Sutarties sudarymui, jos galiojimui ir Sutarties sąlygų vykdymui;

5.1.7. yra gauti visi leidimai ir priimti visi būtini sprendimai šios Sutarties sudarymui ir jie galioja;

5.1.8. Valstybės įmonė Turto bankas yra juridinis asmuo, registruotas ir veikiantis pagal Lietuvos Respublikos įstatymus; kad yra priimti visi būtini sprendimai, gauti leidimai bei sutikimai, reikalingi šios Sutarties pasirašymui. Asmuo, pasirašantis šią Sutartį, turi visus įgalinimus ją pasirašyti bei prisiimti visus įsipareigojimus, numatytus Sutartyje;

- asmuo, atstovaujantis **PARDAVĖJĄ**, pasirašydamas šią Sutartį, nepažeidžia Lietuvos Respublikos įstatymų ir kitų teisės aktų;

- asmuo, kuris pasirašo šią Sutartį **PARDAVĖJO** vardu, turi tam įgalinimus, gautus pagal Lietuvos Respublikos įstatymus ir pagal valstybės įmonės Turto banko nustatytas procedūras ir reikalavimus;

- visi dokumentai, susiję su **PARDAVĖJO** identifikavimu, jo juridiniu statusu, jo veiksmų legalumu ir pagrįstumu, ir pateikti notarui ir **PIRKĖJUI,** yra originalai (tikri ir pilni) ar originalų tikri nuorašai;

- įgaliojimas, kurio pagrindu atstovas veikia už valstybės įmonę Turto bankas, yra galiojantis, neatšauktas ir / ar nepanaikintas, jis nėra gavęs jokių žodinių ar raštiškų pranešimų apie jam suteikto įgaliojimo panaikinimą ir / ar atšaukimą;

5.1.9. **PARDAVĖJAS** patvirtina, kad jokių teisių į žemės sklypą ar jo dalį šia sutartimi **PIRKĖJUI** neperleidžia. Pastato, kuriame yra Turtas, statybos (ekspoatavimo) ar patalpų savininkų bendrija yra įsteigta ir pateikė XXXX-XX-XX daugiabučio namo savininkų bendrijos \_\_\_\_\_\_ pažymą, kad **PARDAVĖJAS** yra skolingas bendrijai. **PARDAVĖJAS** patvirtina ir įsipareigoja iki XXXX-XX-XX savo lėšomis padengti savo įsiskolinimus minėtai bendrijai.

5.1.10. Nėra jokių aplinkybių, dėl kurių Sutarties sudarymas būtų negalimas ar būtų galimas tik įvykdžius kokias nors kitas, iki Sutarties pasirašymo neįvykdytas, sąlygas.

**6. TURTO PERDAVIMO IR PRIĖMIMO TVARKA IR TERMINAI**

6.1. Šalių susitarimu, nuosavybės teisė į Turtą yra laikoma perduota **PIRKĖJUI** nuo Turto perdavimo-priėmimo akto pasirašymo momento. Šį aktą Šalys įsipareigoja pasirašyti per 5 (penkias) darbo dienas po to, kai Sutartyje nustatyta tvarka ir terminais **PIRKĖJAS** įvykdys šios Sutarties 3.2.2 punkte nurodytą įsipareigojimą.

6.2. Šalims pasirašant Turto perdavimo-priėmimo aktą **PARDAVĖJAS** perduos **PIRKĖJUI** Turto kadastrinių matavimų bylą.

**7. NUOSAVYBĖS TEISĖ Į TURTĄ**

7.1. Pagal Lietuvos Respublikos civilinio kodekso 6.393 ir 6.398 straipsnius nuosavybės teisė į Turtą pereina **PARDAVĖJUI** perdavus, o **PIRKĖJUI** priėmus Turtą ir surašius Turto perdavimo-priėmimo aktą, kurį pasirašo abi Šalys. **PARDAVĖJAS** įsipareigoja **PIRKĖJUI** pervedus visą šios Sutarties 3.2.2 punkte nurodytą Turto kainos dalį, šioje Sutartyje numatytomis sąlygomis ir tvarka, per 5 (penkias) darbo dienas perduoti Turtą **PIRKĖJO** nuosavybėn, o **PIRKĖJAS** įsipareigoja priimti jį, pasirašant Turto perdavimo – priėmimo aktą (aktas nėra tvirtinamas notariškai).

7.2. Turto perdavimo-priėmimo aktas surašomas tik po to, kai **PIRKĖJO** šioje Sutartyje nustatyta tvarka ir terminais sumokėta **PARDAVĖJUI** visa Sutartyje nustatyta Turto kaina, yra įskaityta **PARDAVĖJO** nurodytojesąskaitoje.

7.3. Turto atsitiktinio žuvimo ar sugedimo rizika išlieka **PARDAVĖJUI** iki Turto perdavimo-priėmimo akto pasirašymo.

**8. SUTARTIES NUTRAUKIMO ATVEJAI**

* 1. Tuo atveju, jei **PIRKĖJAS** neįvykdo prievolės sumokėti visą Turto kainą per šioje sutartyje nustatytus terminus, t. y. **PIRKĖJUI** nesumokėjus likusios Turto kainos dalies šios Sutarties 3.2.2 punkte nustatytais terminais ir tvarka, **PARDAVĖJAS** turi teisę reikalauti, kad **PIRKĖJAS** per **PARDAVĖJO** nustatytą papildomą 10 (dešimties) darbo dienų terminą sumokėtų nesumokėtą Turto kainą, taip pat ir šios Sutarties 9.2 punkte nustatyto dydžio delspinigius nuo laiku nesumokėtos Turto kainos dalies už kiekvieną uždelstą dieną. Nustatyto papildomo termino metu **PARDAVĖJAS** turi teisę sustabdyti savo prievolių pagal šią Sutartį vykdymą. **PIRKĖJUI** neįvykdžius prievolės sumokėti visą Turto kainą per papildomą terminą (tai Šalių susitarimu laikoma **esminiu šios Sutarties pažeidimu**), **Pardavėjas** turi teisę vienašališkai (nesikreipiant į teismą) nutraukti šią Sutartį dėl esminio jos pažeidimo laikantis žemiau nurodytos tvarkos:

8.1.1. **PARDAVĖJAS** pateikia šią Sutartį patvirtinusio notaro biuro notarui pareiškimą, kad **PIRKĖJAS** nesumokėjo visos Turto kainos (bet kurios Turto kainos dalies) pagal šią Sutartį, banko, kuriame **PARDAVĖJAS** turi Sutarties 3.2.2 papunktyje nurodytą sąskaitą, pažymą, patvirtinančią, kad **PIRKĖJAS** nesumokėjo bet kurios Turto kainos dalies, bei **PARDAVĖJO** sąskaitos išrašo kopiją, patvirtintą **PARDAVĖJO** antspaudu, įrodančią, kad **PARDAVĖJAS** grąžino **PIRKĖJUI** iš **PIRKĖJO** pagal šią Sutartį gautas sumas (jei tokių buvo), atskaitęs pagal šią Sutartį leistinas atskaityti netesybas (baudą);

8.1.2. Šios Sutarties 8.1.1 punkte nurodytų **PARDAVĖJO** pareiškimo, banko, kuriame **PARDAVĖJAS** turi Sutarties 3.2.2 papunktyje nurodytą sąskaitą, pažymos bei sąskaitos išrašo kopijos, patvirtintos **PARDAVĖJO** antspaudu, įrodančios, kad **PARDAVĖJAS** grąžino **PIRKĖJUI** iš **PIRKĖJO** pagal šią Sutartį gautas sumas (jei tokių buvo), atskaitęs pagal šią Sutartį leistinas atskaityti netesybas (baudą), pagrindu **PARDAVĖJAS** pateikia prašymą šią Sutartį patvirtinusiam notaro biuro notarui persiųsti **PIRKĖJUI** pranešimą apie šios Sutarties vienašališką nutraukimą dėl esminio jos pažeidimo, kuriame nurodoma, kad Sutartis bus laikoma vienašališkai nutraukta po 5 (penkių) darbo dienų nuo **PIRKĖJO** šio pranešimo gavimo dienos (Šalys susitaria, kad pranešimo gavimo diena yra laikoma trečioji darbo diena po pranešimo išsiuntimo dienos) ir šią Sutartį patvirtinusio notaro biuro notaras patvirtins **PARDAVĖJO** vienašalį sandorį dėl vienašališko Sutarties nutraukimo dėl esminio jos pažeidimo. Šalys besąlygiškai susitaria, kad notarui patvirtinus šiame papunktyje nurodytą **PARDAVĖJO** vienašalį sandorį dėl vienašališko Sutarties nutraukimo, laikoma, kad ši Sutartis yra **PARDAVĖJO** vienašališkai nutraukta dėl esminio jos pažeidimo dėl **PIRKĖJO** kaltės;

8.1.3. Notaro patvirtintas Sutarties 8.1.2 papunktyje nurodytas **PARDAVĖJO** vienašalis sandoris dėl vienašališko Sutarties nutraukimo dėl esminio jos pažeidimo yra pagrindas išregistruoti bet kokius įrašus (juridinius faktus, daiktines teises, žymas ir kt.) Nekilnojamojo turto registre apie šios Sutarties sudarymą. Šį sandorį **PARDAVĖJAS** pateikia registruoti Nekilnojamojo turto registrui, kurio tvarkytojas yra valstybės įmonė Registrų centras, kartu su prašymu išregistruoti visus (bet kuriuos) šios Sutarties pagrindu įregistruotus įrašus (juridinius faktus, žymas ir kt.), įskaitant, bet neapsiribojant ir notaro pranešimą apie šios Sutarties sudarymą;

8.1.4. Tuo atveju, jeigu **PIRKĖJAS** nesutinka su **PARDAVĖJO** šios Sutarties vienašališku nutraukimu, Šalių ginčas dėl restitucijos sprendžiamas teisme.

**9. ŠALIŲ ATSAKOMYBĖ**

9.1. Šalių atsakomybė už šios Sutarties nevykdymą arba netinkamą vykdymą nustatoma pagal Lietuvos Respublikos įstatymus, jeigu, įstatymams leidžiant, šioje Sutartyje nenustatyta kitaip.

9.2. **PIRKĖJUI** šioje Sutartyje nustatytais terminais nesumokėjus Turto kainos, **PIRKĖJAS** moka **PARDAVĖJUI** 0,1 proc. (vienos dešimtosios procento) dydžio delspinigius nuo laiku nesumokėtos sumos už kiekvieną pavėluotą dieną iki galutinio atsiskaitymo į **PARDAVĖJO** nurodytą sąskaitą Nr. LTXX XXXX XXXX XXXX XXXX, esančią AB SEB banke.

9.3. Nutraukus šią Sutartį dėl to, kad **PIRKĖJAS**nesumokėjo šioje Sutartyje nustatyta tvarka už įsigytą Turtą, iš **PIRKĖJO**atskaitomi už Sutarties nutraukimą dėl **PIRKĖJO**kaltės **PIRKĖJO**kaip aukciono dalyvio sumokėto garantinio įnašo dydžio bauda ir iki Sutarties nutraukimo priskaičiuoti delspinigiai.Taip pat **PARDAVĖJAS** turi teisę reikalauti iš **PIRKĖJO** padengti naujo Turto aukciono rengimo išlaidas ir kainų skirtumą, jeigu naujame aukcione Turtas bus parduotas už mažesnę kainą negu ta, kurią būtų sumokėjęs **PIRKĖJAS** pagal šią Sutartį.

9.4. Jei **PIRKĖJAS** vengia šioje Sutartyje nustatytu terminu ir tvarka pasirašyti Turto perdavimo-priėmimo aktą, jis moka **PARDAVĖJUI** 0,05 proc. (penkių šimtųjų procento) dydžio delspinigius nuo visos Sutarties 3.1 punkte nurodytos Turto kainos už kiekvieną pavėluotą dieną iki Turto priėmimo-perdavimo akto pasirašymo dienos. Taip pat **PARDAVĖJAS** turi teisę pareikalauti padengti visas su Turtu susijusias išlaikymo išlaidas, atsiradusias dėl **PIRKĖJO** vengimo atlikti minėtus veiksmus.

9.5. Jei **PARDAVĖJAS** vengia šioje Sutartyje nustatytu terminu ir tvarka pasirašyti Turto perdavimo - priėmimo aktą, jis moka **PIRKĖJUI** 0,05 proc. (penkių šimtųjų procento) dydžio delspinigius nuo visos Sutarties 3.1 punkte nurodytos Turto kainos už kiekvieną pavėluotą dieną iki Turto priėmimo-perdavimo akto pasirašymo dienos. **PARDAVĖJUI** vengiant pasirašyti Turto perdavimo-priėmimo aktą, **PARDAVĖJAS** be delspinigių įsipareigoja padengti **PIRKĖJO** patirtas Turto išreikalavimo išlaidas.

9.6. Šalys pareiškia, kad šioje Sutartyje nustatytos netesybos (delspinigiai ir/ar baudos) yra laikomos teisingomis bei pagrįstomis ir sutinka, kad jos nebūtų mažinamos, nepriklausomai nuo to ar dalis prievolės yra įvykdyta. Šalys taip pat pripažįsta, kad minėtų netesybų dydis yra laikomas minimalia neginčijama nukentėjusiosios Šalies patirtų nuostolių suma, kurią kita Šalis turi kompensuoti nukentėjusiajai Šaliai dėl Sutarties pažeidimo (nesilaikymo), nereikalaujant nuostolių dydį patvirtinančių įrodymų.

**10. GINČŲ DĖL SUTARTIES SPRENDIMAS**

10.1.Visi dėl šios Sutarties pažeidimo, nutraukimo ar negaliojimo ar kitaip iš šios Sutarties atsirandantys ginčai, nesutarimai ar reikalavimai bus sprendžiami taikiu būdu. Jei tokių ginčų, nesutarimų ar reikalavimų nepavyks išspręsti taiku būdu, tai jie bus sprendžiami teisme Lietuvos Respublikos įstatymų nustatyta tvarka. Šalys susitaria dėl iš šios Sutarties kilusiems ginčams taikyti sutartinį teismingumą pagal valstybės įmonės Turto banko buveinės adresą, išskyrus Lietuvos Respublikos civilinio proceso kodekse nustatytus išimtinio teismingumo atvejus.

**11. ŠALIŲ UŽTIKRINIMAI**

11.1. Šalys užtikrina viena kitą, kad:

11.1.1. jos turi visus reikiamus įgaliojimus ir leidimus, reikalingus sumokėti Turto kainai, turėti (perleisti) nuosavybę, sudaryti sutartį bei vykdyti ja prisiimtus įsipareigojimus;

11.1.2. joms nėra žinoma apie jokius teisinius veiksmus ar teisminius procesus, kurie gali sumažinti galimybę įvykdyti Sutartimi prisiimtus įsipareigojimus;

11.1.3. jos atliko visus teisinius veiksmus, būtinus Sutarties tinkamam sudarymui ir Sutarties nuostatų vykdymui;

11.1.4. jos ėmėsi visų reikiamų priemonių ir atliko tokius veiksmus, kurie pagal įprastai reiškiamus reikalavimus yra būtini tiek **PARDAVĖJUI**, tiek **PIRKĖJUI**, kad Turtas nurodytas šioje Sutartyje, ir su Turtu susiję dokumentai bei priedai būtų **PARDAVĖJO** tinkamai perduoti **PIRKĖJUI**, o **PIRKĖJO** tinkamai priimti iš **PARDAVĖJO**.

**12. KITOS SĄLYGOS IR PAPILDOMA INFORMACIJA**

12.1. Ši Sutartis įsigalioja nuo jos pasirašymo ir notarinio patvirtinimo momento.

12.2. Šios Sutarties dalies pripažinimas negaliojančia nedaro negaliojančių kitų Sutarties dalių, jeigu ko kita nenustato Lietuvos Respublikos teisės aktai arba tai nėra esminės Sutarties sąlygos.

12.3. Visi šios Sutarties pakeitimai daromi Šalių susitarimu ir sudaromi tokia pat forma, kokia buvo sudaryta ir ši Sutartis.

12.4. Šalys patvirtina, kad šios Sutarties sąlygos yra išreikštos aiškiai ir joms yra suprantamos.

12.5. Šalys patvirtina, kad šios sutarties sąlygos yra sąžiningos jų atžvilgiu, ir, kad ši Sutartis ar jos atskiros sąlygos iš esmės nepažeidžia Šalių teisių ir pareigų pusiausvyros bei Šalių teisių ir interesų. Visi dokumentai, kuriuos viena iš Šalių pateikė notarui ir kitai Šaliai, įskaitant dokumentus, susijusius su Šalies tapatybės nustatymu bei Turto juridiniu statusu, jų pateikimo metu yra autentiški, teisingi, užbaigti; nei vienas iš pateiktų dokumentų / nė vieno iš pateiktų dokumentų dalis nebuvo papildyta, pataisyta, pakeista, anuliuota ar panaikinta.

12.6. Sutarties sudarymo, jos įregistravimo bei nuosavybės įregistravimo išlaidas apmoka **PIRKĖJAS**.

12.7. Nenugalimos jėgos (force majeure) atvejus ir Šalių tarpusavio santykius nenugalimos jėgos (force majeure) atveju reglamentuoja Lietuvos Respublikos civilinis kodeksas ir kiti Lietuvos Respublikos teisės aktai.

12.8. Šioje Sutartyje numatytas Lietuvos Respublikos teises ir pareigas įgyvendina valstybės įmonė Turto bankas, neviršydamas Lietuvos Respublikos įstatymais jam numatytos kompetencijos.

12.9. Šalys susitaria, kad visi Šalių pranešimai, prašymai, reikalavimai, sutikimai ir pretenzijos susiję su šia Sutartimi, turi būti sudaromi raštu ir siunčiami registruotu laišku, faksu arba įteikiant pasirašytinai šioje Sutartyje nurodytais adresais.

12.10. Ši Sutartis įregistruojama Nekilnojamojo turto registre.

12.11. Šalys sutinka, kad vadovaujantis Bendruoju duomenų apsaugos reglamentu bei Lietuvos Respublikos asmens duomenų teisinės apsaugos įstatymu jų asmeniniai duomenys, reikalingi šios Sutarties teisėtumui užtikrinti, būtų tikrinami viešuosiuose registruose ir kaupiami Vilniaus rajono 6-ajame notaro biure.

12.12. Sutartis surašyta trimis egzemplioriais, turinčiais vienodą juridinę galią, iš kurių vienas saugomas \_\_\_\_\_\_\_ notaro biure, po vieną atiduodama **PARDAVĖJUI** ir **PIRKĖJUI**.

Šalys pareiškia, kad Sutartį perskaitė, Sutartis atitinka jų valią ir tikruosius jų ketinimus, Sutarties prasmė ir pasekmės Šalims išaiškintos.

**ŠALIŲ REKVIZITAI IR PARAŠAI**

**PardavėjaS: Pirkėjas:**

**Valstybės įmonė Turto bankas** **vardas, pavardė**

Kęstučio g. 45, LT-08124 Vilnius gyvenamosios vietos adresas

Įmonės kodas: 112021042 asmens kodas

PVM mokėtojo kodas: LT120210411 kontaktinis telefono nr.

Tel. (8 5) 278 0900, (8 5) 278 0909 elektroninio pašto adresas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Vardas, pavardė, parašas, A.V.) (Vardas, pavardė, parašas

202X m. \_\_\_\_ d. \_\_\_\_\_ val. \_\_\_\_ min.

Aš, \_\_\_\_\_\_\_\_\_\_\_ notaro (-ų) biuro notarė (-as)\_\_\_\_\_\_\_\_\_\_\_\_, sutartį, kurią pasirašė valstybės įmonės Turto banko atstovas \_\_\_\_\_\_\_\_\_\_\_\_\_ir\_\_\_\_\_\_\_\_\_\_\_\_, tvirtinu.

Lietuvos Respublikos norminių aktų nustatyta tvarka ir terminais, duomenys apie patvirtintą Sutartį yra perduodami Nekilnojamojo turto registrui.

Notarinio registro Nr. \_\_\_\_\_\_\_\_\_\_\_\_

NETSVEP identifikavimo Nr. \_\_\_\_\_\_\_\_\_\_\_\_

Notaro parašas